
                                                                                                                   20 iunie 2025
Comunicat de presă - Informare sintetică privind rezultatele înregistrate în prima sesiune a examenului de bacalaureat 2025 (înainte de contestații)

Ministerul Educației și Cercetării a publicat astăzi, 20 iunie, rezultatele obținute de absolvenții studiilor liceale care au susținut probele examenului național de bacalaureat în sesiunea iunie 2025.

Rata de promovabilitate la nivelul județului Giurgiu este de 62,5%  ( 70,2% pentru seria curentă), în creștere cu 1,35 procente față  de sesiunea 2024. 
        Județul Giurgiu se situează alături de alte două județe în categoria celor care nu au înregistrat scăderea ratei promovabilității comparativ cu sesiunea 2024. Menționăm că poziția în ierarhia rezultatelor la nivel de țară a crescut cu un loc. 

Rezultatele au fost afișate atât în mediul online, cât și în centrele de examen, cu anonimizarea numelui și a prenumelui candidaților, în concordanță cu prevederile art. 5 și ale art. 6 din Regulamentul UE 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date de abrogare a Directivei 95/46/CE (Regulamentul general privind protecția datelor - GDPR).

